VIRON PASTORIT AREENALLA
Hyvä katsoja, katsot ohjelmaa "Pastorit areenalla".
Nimeni on Guldar Järve.
Olen Viron Kristillisen Helluntaikirkon pastori.
Palvelen lounais-Virossa useita seurakuntia -
Abjassa, Hallistessa sekä Viljandissa.
Autan myös muissa tehtävissä.
Tämän päivän aiheena -
on tietämys ja tuntemus.
Kaksi sanaa: tietämys ja tuntemus.
Jumala ei luonut elämäämme vaikeaksi.
Asiat ovat yksinkertaisia.
Ymmärrys on helppoa.
Sitä varten on kolme verbiä: -
Seuraa Jumalaa, palvele Jumalaa ja luota Jumalaan.
Seuraa, palvele ja luota.
Elämäsi helpottuu huomattavasti.
Kuna asiat muuttuvat hankaliksi, -
olemme kadottaneet keskipisteen.
Emme enää seuraa, meillä ei ole aikaa palvella -
ja luottamus rakoilee.
Kun emme keskity Jumalaan, alkaa syntyä sekaannusta.
Jokainen katsoja on varmasti kuunnellut radiota.
Metsätiellä ajaessa, puiden lomassa, -
voi käydä niin, että radion taajuus häviää.
Radiokanava pätkii ja rätisee. Mitä teemme?
Etsimme uuden taajuuden, -
missä ääni on puhdas ja selvä.
Kun olemme Jumalan taajuudella, -
kuulemme Jumalan äänen kirkkaan selvästi.
Silloin voimme seurata Häntä, palvella ja luottaa Häneen.
Moni tietää, että Jumala on olemassa.
Kyllä, tiedän, olen nähnyt kuvia Jeesuksesta, -
Hänen ristiinnaulitsemisestaan, tunnen historiallisen taustan.
Mutta tunnenko Jeesuksen?
Tunnenko Hänet henkilökohtaisena Pelastajani?
Tiedämme, että Jumala antaa anteeksi, -
Jumala ei syyllistä meitä, -
Jumala rakastaa meitä ikuisella rakkaudella.
Mutta tunnemmeko me sen?
Rakas ystävä, -
liian usein olen kuullut, -
kuinka ihmiset valittavat ja syyttävät itseään.
"Voi, kuinka kurja olenkaan! Voi, kuinka mitätön minä olen!"
"En varmasti pärjää."
Mutta kun keskitymme Jumalaan, sellainen valitus lakkaa.
Matteuksen evankeliumi 7:22.
Siellä puhutaan ihmisistä, -
jotka ovat tehneet Jumalan kanssa suuria ihmetekoja.
Ihmiset ovat parantuneet, pahoja henkiä on ajettu ulos.
Yhtäkkiä Jeesus sanoo heille: -
"En tunne teitä.
Menkää pois minun luotani, vääryydentekijät!"
Nämä ovat ihmisiä, jotka ovat tehneet Hänen nimessään -
suuria ihmeitä, ajaneet ulos riivattuja henkiä.
Heille Jeesus sanoo: "En tunne teitä."
"Menkää pois luotani, vääryydentekijät!"
Välillä viemme asiat niin pitkälle, -
että ihmeet ja parantumiset saavat enemmän huomiota -
kuin Jumalan tahto.
Viron kristillisen helluntaikirkon edesmennyt johtaja Allan Laur -
kysyi meiltä kerran, -
mitä tapahtuu, kun Jumalan- palveluksesta poistetaan Jumala.
Jatketaan samoja asioita.
Ylistämme ja rukoilemme Jumalan puoleen, -
luemme Hänen Sanaansa.
Mutta millainen vaikutus sillä kaikella on -
jos Jumalaa ei ole mukana?
Tiedämme, kuka Jumala on, mutta tunnemmeko hänet?
Muistan ajan elämässäni, jolloin vastustelin Jumalaa.
Tiesin, mitä Hän minulta haluaa, -
tunsin sen sisimmässäni, mutta vastustin Häntä.
Kyse oli yhtäkkiä syntyneestä ideasta -
maalata kirkkorakennuksemme uudelleen.
Mietin mielessäni, miten se voisi käytännössä tapahtua.
Ajattelin käyttää kompressoria, kiinnittää siihen maaliruiskun -
ja alkaa maalaamaan.
Yksi neliömetri sekunnissa.
Talon maalaamiseen ei kuluisi edes kokonaista päivää!
Aamulla, kun olin aloittamassa hommia,
tunsin Jumalan sanovan: "Tänään ei ole se päivä."
"Älä tee sitä tänään."
Mutta omien suunnitelmieni takia en halunnut kuunnella Jumalaa.
Olin jo tilannut kompressorin ja lähdin autolla hakemaan sitä.
Paikalle saavuttuani kuulin, että laite ei ollutkaan vapaana.
Jumala ehdotti jättämään asian sikseen, mutta en tehnyt sitä.
Sanoin: "Vaikket Sinä tulisi mukaan, minä lähden silti."
Minulla oli maalit valmiina.
Ajattelin, että käsin sitä taloa ei saa maalatuksi, -
mutta ehkäpä pölynimurin avulla.
Otin pölynimurin esiin.
Minulla oli silloin vielä siihen sopiva maaliruisku -
ja purkki, minne kaataa maalia.
Mutta kun aloin maalaamaan kirkon seinää, -
hiekanjyvät aiheuttivat tukoksen maaliruiskun suuttimessa.
Niin sitten yritin koko päivän saada jotain aikaiseksi, -
kunnes tuli ilta.
Olin väsynyt ja hikinen -
hoppuilusta ja yrittämisestä.
Kuinka paljon sain maalatuksi?
Ehkä yhden neliömetrin.
Lopputulos näytti siltä, -
kuin koira olisi nostanut jalkaa ja pissannut seinälle.
Olin vihainen.
Ja sitten aloin nauramaan, tajutessani, että tästä Jumala oli puhunut.
On hyvä seurata Häntä, -
kuunnella, palvella ja luottaa Häneen.
Sitten emme tee virheitä.
Teemme oikeita asioita, oikeissa paikoissa, oikeaan aikaan.
Rakas katsoja, viikkoa myöhemmin -
maalasin koko kirkon yhdessä päivässä.
Jumala antoi minulle oikeat ihmiset ja välineet -
sekä siunasi työmme.
Älä yritä väkisin, ilman Jumalaa.
Tee kaikkea yhdessä Hänen kanssaan.
Ihmiset voivat kertoa suurista aikaansaannoksistaan.
Onhan se hienoa.
Kaikenlaista voi saavuttaa, tuntematta Häntä.
Mutta mikään esitys tai ihmeteko ei saisi nousta korkeammalle -
Jumalan tuntemisesta.
Muistan esimerkin erään kuuluisan julistajan elämästä.
Hän oli kerran suuressa kokouksessa -
ja tunsi Jumalan puhuttelevan.
Hän tiesi, että Jumala parantaa ihmisiä, -
mutta sillä hetkellä hän tunsi, -
että Jumala haluaa koskettaa erityisesti kuuromykkiä.
Uskossa hän jakoi tuntemuksensa.
Hän sanoi: "Kaikki te tässä salissa, jotka ette kuule, -
Jumala haluaa koskettaa teitä."
Kymmenen kuuroa saivat kuulonsa.
Miten ihmeellinen kokous!
Ihmiset pelastuivat ja Jumalan henki liikkui.
Seuraavassa kokouksessa julistaja päätti toimia samoin.
Hän sanoi: "Kaikki kuurot, te saatte kuulonne takaisin!"
Tällä kertaa hän teki sen ilma Jumalaa.
Yksikään kuuro ei parantunut.
Apostolien teoissa on mielenkiintoinen tarina -
pahasta hengestä, joka puhuttelee ylipapin poikia.
Henki sanoo: "Jeesuksen minä tunnen -
ja Paavalinkin tiedän, mutta keitä te olette?"
Paha henki tunsi Jeesuksen ja Paavalin ja pelkäsi heitä.
Sitten ylipapin pojat astuvat esiin -
ja yrittävät saada aikaan ihmeen ilma Jumalaa.
Henki kysyy: "Keitä te olette?"
Tarina loppuu surullisesti.
Riivattu mies hyökkää papin poikien kimppuun -
ja pojat kärsivät suuren tappion.
On tärkeää tietää, mihin Jumala on kykenevä, -
mutta meidän täytyy tuntea, että Jumala toimii kauttamme.
Meillä on tieto, logos, mutta tarvitsemme rhema-sanan -
siitä, että Hän toimii kauttamme.
Kun etsimme Jumalaa koko sydämestämme, -
hengellä, sielulla ja ruumiillamme, -
Pyhä Henki alkaa muuttamaan elämäämme.
Hän antaa meille tuntemuksen siitä, mitä Jumala haluaa tehdä.
Usein voi olla kyse asioista, joista emme ehkä pidä.
Mutta kun olemme kuuliaisia, ihmeitä alkaa tapahtumaan.
Sakkeuksen elämästä eräs mielenkiintoinen tarina, -
joka löytyy Luukkaan evankeliumin 19. luvusta.
Sakkeus oli syntinen mies, -
veronkerääjä, joka ryösti ihmisiltä. Hän oli ahne mies.
Hän oli myös lyhytkasvuinen.
Hän tiesi, kuka on Jeesus Kristus.
Hän tiesi, että Jeesus tulee hänen kyläänsä.
Sakkeus yritti kiivetä puuhun nähdäkseen Jeesuksen.
Mitään ei vielä tapahtunut, kun Sakkeus oli puun latvassa.
Mutta sitten Jeesus sanoi: "Sakkeus, tule alas, -
tulen sinun luoksesi syömään illallista."
Jeesus tuli Sakkeuksen luo ja istui pöydässä syntisten kanssa.
Sakkeus tiesi, kuka Jeesus on, -
mutta heidän tapaamisensa muutti Sakkeuksen elämän.
Hän sai tuntea Jeesuksen.
Raamatussa ei lue, että Jeesus olisi sanonut: -
"Sakkeus, anna puolet omaisuudestasi köyhille.
Niille, joilta olet ottanut liikaa, maksa kaikki takaisin.
Palvele minua ja ystäviäni, opetuslapsiani."
Jeesus ei sanonut näin.
Mutta Sakkeuksen elämä muuttui ja hän teki kaiken tämän.
Sakkeus sanoi itse: "Puolet omaisuudestani annan köyhille, -
ja keneltä olen liikaa kiskonut, maksan nelinkertaisesti takaisin."
Jeesus vastasi: "Tänään on pelastus tullut tälle huoneelle."
Sinne tuli Jumalan tuntemus.
Ei vain tieto, vaan tuntemus.
Tuntemus..
Luukkaan evankeliumi tuo esille paljon syntisiä, -
joilla oli enemmän toivoa, -
kuin niillä, jotka olivat omasta mielestään pyhiä.
Luukkaan evankeliumin 15. luvusta löytyy tuhlaajapojan kertomus.
Siinä tuhlaajapoika löytää todellisen tuntemuksen, -
että on olemassa rakastava Isä.
Hänen elämässään tapahtui jotain erikoista.
Hän sai kokea Isän rakkautta, armoa ja anteeksiantoa.
Vanhempi veli ei ymmärtänyt.
Hän tiesi, että Isä on hyvä, mutta se oli pelkkää tietoa.
Hän ei tuntenut, kuinka rakastava Isä todella on.
Luukkaan evankeliumin 18. luku kertoo fariseuksesta ja publikaanista.
Fariseus näkee temppelissä publikaanin -
ja ajattelee: "Onpa hyvä, etten ole kuin tuo publikaani."
"Minä maksan kymmenykset ja teen kaiken oikein."
Publikaani rukoilee: -
"Jumala, ole minulle syntiselle armollinen!'
Jeesus sanoi, että hän käveli ulos vanhurskaana.
Ehkäpä sinä et ajattele näin, -
mutta minä ainakin ajattelen välillä tyhmiäkin ajatuksia.
"Jumala, katso, miten paljon olen tehnyt hyväksesi!
Jos minä en tekisi, niin kuka sitten?
Kaikki vain kaatuisi kasaan!"
23 vuoden aikana, mitä olen Jeesusta seurannut, -
olen saanut kokea, että emme ole täydellisiä.
Olemme korvattavissa.
Tietämys ja tuntemus ovat kaksi eri asiaa.
Harry Leesment, raamattukoulumme entinen rehtori, -
sanoi häissäni näin: -
V. I. Leninillä oli hyvä teoria, -
mutta toteutus oli hyvin väärä.
Meillä voi olla tietyistä asioista paljon tietoa, -
mutta toteutukseen tarvitaan -
syvällistä tuntemusta.
Muistan erään henkilön, joka opiskeli Tarttossa oikeutta.
Hän olisi voinut luoda hienon uran.
Hänellä oli paljon tietoa, mutta jotain jäi puuttumaan.
Tieto yksinomaan ei riittänyt ilman kokemusta.
Hänen elämänsä rappeutui.
Tieto on tarpeellista, mutta vain ulkoisesti.
Tuntemus on jotain sisäistä.
Tiedät, kuka Jumala on, -
mutta tarvitset elämääsi myös Jumalan tuntemusta.
10 neitsyttä.
Viisi heistä tiesi, mitä tehdä.
Toiset viisi tiesivät ja myös tunsivat, mitä tehdä.
Kertomus on siitä, miten neitsyet lähtevät -
vastaanottamaan sulhasta.
Ja mitä tuli tehdä? Lamput piti ottaa mukaan.
Viisi heistä ei tajunnut ottaa öljyä mukaan.
Viisi viisasta täyttivät lamppunsa öljyllä.
Kun sulhanen tuli, -
he tiesivät ja tunsivat, mitä tulee tehdä.
Kristinuskossa ei ole kyse ainoastaan tiedosta, -
meidän tulee myös tuntea Hänet.
Silloin kun kohtaamme Hänet ikuisuudessa, -
Hän sanoo: "Kyllä, tunsin sinut nimeltä.
Kutsuin sinua nimeltä ja sinä vastasit."
Voimme tehdä suuria ja voimallisia tekoja, mutta se ei riitä.
Kaiken sen keskellä tarvitsemme Jumalan tuntemista.
Liike-elämästä ja rikastumisesta on kirjoitettu paljon kirjoja.
"Näin tienaat ensimmäisen miljoonasi!"
Niitä kirjoja on paljon.
Voimme lukea ja tietää, miten kaikki tapahtuu teoriassa.
Mutta vasta sitten, kun tunnemme sisäisesti, -
mikä on oikea askel, silloin alkaa tapahtua.
Minulle tulee mieleen venäläinen piirretty "Oh ja Ah retkellä".
Ah on tarinassa se positiivinen hahmo, -
Oh enemmänkin negatiivinen.
Ah sai sitten päähänpiston viedä Oh retkeilemään.
Oh oli varma, että siitä ei tule yhtään mitään.
Mutta matkan jälkeen Oh tunsi jotain uutta sisällään.
Se retki, kaikki onnistumiset ja epäonnistumiset, -
saivat Ohin sydämen muuttumaan.
Rakas ystävä, uskon, että tiedät, kuka Jumala on.
Olisi parempi, jos myös tuntisit Hänen sydämensä ja Hänen rakkautensa.
Meidän ei tarvitse elää itsesäälissä ja syytöksessä.
"Voi minua kurjaa!"
"Voiko kukaan antaa minulle anteeksi?" Olet jo saanut anteeksi!
Jumala tuntee sinut nimeltä. Tunnetko sinä Hänet?
Puhutaan vielä vähän tietämyksestä.
1. Mooseksen kirja 26:12: -
"Eräänä vuonna Iisak sai siinä maassa kylvöstään satakertaisen sadon.
Herra siunasi häntä."
Mihin Iisak kylvi? Erämaahan.
Järki sanoi siinä vaiheessa, että se on väärä paikka kylvää.
Mutta Jumalan tuntemus, mikä Iisakilla oli, -
laittoi hänet toimimaan järjen vastaisesti.
Jumalan sana sanoo, että hän sai satakertaisen sadon.
Herra siunasi häntä.
Tietämys ja järki voi pettää meidät, -
mutta Jumalan tuntemus ei koskaan petä.
Meidän täytyy tuntea Jumala.
Pastori Ago Lilleorg on sanonut: -
"Tunnista se oikea liikevoima, ajankohta, paikka."
Kun tuntemus on oikea, -
silloin teemme oikeita asioita, oikeaan aikaan, oikeassa paikassa.
Sillä silloin Jumala on kanssasi.
Jumala haluaa tuntea sinut.
Vielä tärkeämpää on, että sinä tunnet Jumalan.
Ei vain järjen tasolla, vaan Jumalan tuntemuksen tasolla.
Jumala, siunaa meitä, Jeesuksen Kristuksen nimessä, -
että voisimme tuntea Sinut, Vapahtajamme ja Pelastajamme.
Suomennos: Sanna Pitko